Instagram får bokeh-effekt

Forvent at instagram bliver bombet med bokeh-billeder i de kommende uger. Instagram har nemlig lanceret en ny portrætfunktion, kaldet Fokus, der gør det muligt at tage portrætbilleder med bokeh-effekt – også på ældre mobiltelefoner, der ikke er udrustet med to kameraer.

Ifølge Instagram virker effekten på alle generationer af iPhone fra 6S og op og på “udvalgte Android-enheder”. Effekten virker endda med portrætkameraet på fronten af telefonen.

Klistermærker med omtaler

Samtidig har Instagram lanceret en funktion, de har døbt “Omtaler”. Funktionen gør det muligt at tage venner ved at sætte et klistermærke med deres brugernavn på et billede. En funktion, som Snapshat lancerede i sidste uge …

Du får adgang til Fokus ved at oprette et billede under “Historie” og vælge Fokus-menupunktet under udløserknappen. Den kan findes ved siden af Superzoom-funktionen.

Både Fokus og Omtaler er aktive i den seneste inkarnation af Instagram.

Instagram får bokeh-effekt